અનુવાદક શરીફા વીજળીવાળાની સજજતા દાખવતું આ સંપાદન અભ્યાસપૂર્ણ છે. આ વાર્તાઓની ચૈતસિક ભૂમિકા રચી આપતો દીર્ઘ સંપાદકીય લેખ, મહેનત કરીને પ્રાપ્ત કરેલ સામગ્રીનો સરસ વિનિયોગ. લેખકનો પરિચય, એમની સાથે લેવાયેલ મુલાકાતો, સંદર્ભ સામગ્રીનું વિવિરણ અને ખાસ તો જે તે ગુજરાતી સામયિકમાં આ વાર્તાઓ પ્રકાશિત થઇ ત્યારે વાર્તા વિશે એમણે કરેલી નોંધ ભાવકને પૂરક સામગ્રી બની રહે છે. વાર્તાને સમજવામાં ઉપયોગી નીવડે તેવી છે. કોઇ યુનિર્વિસટી જો પાઠ્યક્રમમાં આ પુસ્તક સામેલ કરે તો વિદ્યાર્થીઓને તો જલસા પડી જાય તેવું, સીધું જ ગળે ઉતરી જાય તે પ્રકારનું પૂર્ણ પુસ્તક પ્રાપ્ત થાય તેવું આ સંપાદન અને લેખમાંનું વિવેચન છે.